Etienne se ring het ons net by ŉ juwelier gekoop. Hy het die ring op ons troudag gedra en na dit nog nie weer nie hy dra nou slegs sy rubber ring wat ons vir hom by Safe Rings gekoop het. Hy doen driekamp en werk in konstruksie so ons het nie baie moeite gedoen met sy trou ring nie. Ek is bly vir sy rubber ring sodat hy darem vir daai mooi geboude driekamp meisies kan wys hy is gevat.
Vir my was dit die eerste dans. Ek was so op my senuwees ek het Etienne maak met my oefen weke voor die tyd. Ons eerste dans liedjie was “Jy is my liefling” van Robbie Wessels – ook bekend as die langste eerste dans liedjie in die geskiedenis. Ek het altyd gesê ek kan nie dans nie. Want dit het regtig so gevoel, maar met Etienne voel ek, ek verstaan hom en dit was die lekkerste dans van my lewe. Al was die liedjie so twee minute te lank. Die mense het na die eerste dans omtrent gelyktydig opgestaan om bar toe te gaan.
Vir Etienne was dit definitief die seremonie en toe ek ingestap het by die kapel. Hy sê toe hy daar gestaan het was dit asof hy super gehoor gekry het. Hy kon alles wat die dominee gesê het mooi hoor en inneem.
Ek is ŉ baba en huil vir enige iets. As ek bly is, hartseer is, as ek ŉ mooi hond sien. So het ek voor die troue baie video’s gekyk en dan vertel ek vir Etienne dat hy gaan huil as ek by die kerk instap. Hy wou niks daarvan weet nie. Hy het tot vir my gesê ek mag nie kwaad wees as hy nie huil nie. Toe maak ons ŉ weddenskap. As hy huil skuld hy my ŉ “fine dining” ete by Kream en visa versa. Toe ek by die kapel ingestap kom kon hy nie sy trane keer nie en het ek die weddenskap gewen.
Ek het baie gehou van die groen blare by die wit van die kapel. Ons troubeplanner, Ashleigh, noem ons styl “botanies”.
Ons begroting was R100 000. Ons het daarby gehou tot die laaste week van die troue. Ons was so R16 000 oor ons begroting. Dit wat ons oorgegaan het was ons nie spyt oor nie.
Etienne het sy rol as wittebrood beplanner baie ernstig opgeneem en het by die tradisie gehou dat die wittebrood ŉ geheim moes wees. Hy het tog dit reggekry om vir almal te kry om saam te speel. Almal het my vertel hulle vermoed ons gaan kamp naby die wildtuin. Ek was so oorreed dat ek tot my muskiet-masjientjie ingepak het. Ek het so toe die oggend na die troue uitgevind Etienne het my paspoort uit my handsak gevat en vir ons ŉ week in Mauritius bespreek. Ek het 3kg swaarder terug gekom na ons ŉ week ŉ alles ingesluit pakket by die Rui Creole Hotel in La Morne Maurituis geniet het.